पाएं अपने शहर की ताज़ा ख़बरें और फ्री ई-पेपरडाउनलोड करें
पंचायतों की राशि से अब अनुमंडल और प्रखंड स्तर पर अस्पताल में दवाई, ऑक्सीजन सिलेंडर और बेड की व्यवस्था होगी। राज्य सरकार ने डीएम, डीडीसी और जिला पंचायत राज पदाधिकारी को निर्देश दिया है। पंचायत राज विभाग के अपर मुख्य सचिव अमृत लाल मीणा ने कहा है कि 15 वें वित्त आयोग की राशि जो जिला परिषद को पंचायत के विकास के लिए दी गई है। उनका उपयोग प्रखंड और अनुमंडल स्तर पर अस्पताल में बेड, दवाइयां और सिलेंडर में की जा सकती हैं। मुख्यमंत्री ने निर्देश दिया था कि प्रखंड स्तर पर अस्पतालों में इलाज के लिए समुचित व्यवस्था में पंचायतों की राशि का इस्तेमाल हो।
सामुदायिक किचन से मिलने लगा जरूरतमंदों को मुफ्त खाना
राज्य सरकार के आदेशानुसार शहर में सामुदायिक किचन की शुरुआत की गई है। सदर एसडीएम उपेन्द्र पाल ने बताया कि शहर के बीचोबीच राजकीय बुनियादी मध्य विद्यालय में सामुदायिक किचन की शुरुआत की गई है। यहां उनलोगों को खाने और ठहरने की सुविधा मिलेगी, जो लॉकडाउन के कारण परेशान होंगे। दूसरी ओर, सदर बीडीओ पंकज कुमार शक्तिधर ने बताया कि पूरी तरह से व्यवस्थित होने में दो दिन का समय लग गया। यहां अच्छी व्यवस्था की गई है। दसामुदायिक किचन 15 मई तक जारी रहेगा। सामुदायिक किचन के सुचारू रूप से संचालन हेतु बीडीओ को नोडल पदाधिकारी नियुक्त किया है। इसके साथ ही पंचायत सचिव ललन हाजरा,गंुजन गिरी,सोनू कुमार मिश्र सहयोगी कर्मी के रूप में तैनात किया गया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn